Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: megállapította, hogy az OKKH 1993. V. 18-án kelt határozatában foglalt döntés jogszerű, de a panaszos az Alkotmánybíróság 1/1995. (II. 8.) AB határozata szerint — nem közvetlenül harcoló alakulat kötelékében teljesített munkaszolgálatban töltött idő után is — jogosult a kárpótlásra. Az OKKH
Paragraph Index: 428

megállapította, hogy az OKKH 1993. V. 18-án kelt határozatában foglalt döntés jogszerű, de a panaszos az Alkotmánybíróság 1/1995. (II. 8.) AB határozata szerint — nem közvetlenül harcoló alakulat kötelékében teljesített munkaszolgálatban töltött idő után is — jogosult a kárpótlásra. Az OKKH azonban csak akkor jogosult kedvező határozatot hozni, ha az Országgyűlés az alkotmánybírósági határozatban előírt kötelezettségének megfelelően megteremti azokat az eljárási feltételeket, melyek az 1992. évi XXXII. tv. 3. § (1) bek. c) pont alkotmányellenes szövegének visszamenőleges hatályú megsemmisítése folytán keletkezett igények jogosultjai számára a követeléseik érvényesítéséhez szükségesek. Az Országgyűlés e feltételeket nem teremtette meg, ez a mulasztás sértette az Alkotmány 2. § (1) bekezdésében megfogalmazott jogbiztonság elvét. Az országgyűlési biztos ezért ajánlást tett az Országgyűlés Alkotmány- és Igazságügyi Bizottsága elnökének.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes